Поштовани,

Град/општина започео/ла је процес **планирања и буџетирања капиталних пројеката за период 2026. - 2028. година**. *(други период)* Обраћамо Вам се са циљем прикупљања предлога капиталних пројеката од стране Ваше организационе јединице/институције, који би поред предлога других корисника буџетских средстава били сагледани, оцењени и рангирани од стране Радног тела именованог решењем/одлуком градског/општинског Већа бр. Хх.хх.хххх.

*Подсећамо да се у погледу локалних капиталних пројеката на које се примењује Уредба о капиталним пројектима („Службени гласник РС“, број 79/2023, у даљем тексту: Уредба), процес спроводи у потпуности у складу са Уредбом и пратећим Правилницима, као и поступањем надлежне Локалне Комисије за капиталне инвестиције града/општине ХХХ (основаном Одлуком скупштине, сл. лист, .. број, датум..)*

*За капиталне пројекте (у даљем тексту: КП) чији процењени трошкови износе испод 2.000.000 евра у динарској противвредности, односно друге КП на које се не примењују одредбе Уредбе, спроводи се процес у складу са инструкцијама које дајемо и кроз мандат/поступање и одлучивање надлежног Радног тела.*

**Радно тело** ће након рангирања оцењених капиталних пројеката сачинити предлог градском/општинском Већу са **листом капиталних пројеката предложених за финансирање** током периода 2026. до 2028. година. *(други период)*

У прилогу Вам достављамо образац за предлагање капиталних пројеката који је неопходно да попуните и **доставите на електронску адресу** (унети електронску адресу организационе јединице управе надлежне за финансије) **до хх.хх.хххх. године**.

**Образац** се састоји из **четири дела** како следи:

* Опште информације о капиталном пројекту и предлагачу
* Стратешка релевантност капиталног пројекта
* Финансијски аспект капиталног пројекта
* Имплементациони аспект капиталног пројекта

Поред тога, образац у посебном листу садржи упутство за попуњавање које Вас молимо да прочитате и придржавате га се током уношења података у образац. Када је у питању **попуњавање дела Стратешка релевантност** капиталног пројекта, молимо Вас да консултујете План развоја града/општине хххх који можете преузети на следећем линку: унети линк ка интернет страници ЛС где се налази План развоја (евентуално упутити и на неки други плански документ ЛС од значаја за планирање капиталних пројеката).

**Обрасце је неопходно попунити за све капиталне пројекте вредности изнад хх.ххх.ххх,хх РСД без ПДВ-а (уколико је дефинисан овакав интерни лимит унети, уколико није, обрисати ову реченицу)**. Као подсетник, овде још једном достављамо дефиницију капиталног пројекта у складу са прописима, и обухват истог:

**Капитални пројекти** су пројекти изградње и капиталног одржавања зграда и грађевинских објеката инфраструктуре од интереса за Републику Србију, односно локалну власт, укључујући услуге пројектног планирања које су саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

***Обухват капиталног пројекта***

• Све активности са потребним ресурсима за планирање и имплементацију у складу са јасно дефинисаним циљевима и очекиваним резултатима, а у циљу постизања одрживе и дугорочне употребне вредности за пројектом идентификовану групу корисника

• Мора представљати функционалну целину са дугорочном (> 1 год) употребном вредношћу по завршетку имплементације

• Процењени трошкови капиталног пројекта обухватају све трошкове у вези са припремом предлога идеје капиталног пројекта, разрадом предлога идеје капиталног пројекта, трошкове у вези са израдом и/или планских докумената, урбанистичко-техничких докумената и техничке документације сходно закону којим се уређује планирање и изградња, трошкове прибављања земљишта и друге административне трошкове уређења имовинско-правних односа, као и трошкове припремања и опремања грађевинског земљишта, трошкове изградње, односно набавке радова, добара и услуга за реализацију капиталног пројекта.

Важно је напоменути да Уредба наглашава да се капитални пројекат (посматран као функционална целина) *не сме манипулативно делити* на више пројеката са циљем избегавања обавеза прописаних Уредбом, у смислу спуштања процењене вредности капиталног пројекта испод 2 милиона евра.

Имајући у виду да је у просечној ЛС у Србији, велика већина капиталних инвестиција испод 2 милиона евра, ове смернице управо разрађују организацију процеса која се на њих односи, и тиме конкретизују одредбе Уредбе које упућују да се планирање расхода за капиталне пројекте мање вредности (тј., испод прописаног лимита/прага) врши у складу са упутством за припрему буџета Републике Србије, односно упутством за израду одлуке о буџету ЈЛС, а у складу са Законом буџетском систему.

За сва питања и додатну подршку будите слободни да нам се обратите или путем електронске поште на (унети електронску адресу ОЈ за финансије) или путем телефона на број адресу (унети….).

Срдачан поздрав,

Руководилац организационе јединице надлежне за финансије у ЈЛС

(Унети име и презиме)

**ПРИЛОГ:** Образац за предлагање капиталног пројекта са упутством за попуњавање.